Frigivelse af ejendommen [adresse], Høng til Socialpsykiatrien 
Sagsfremstilling 
30.    Frigivelse af ejendommen [adresse], Høng til Socialpsykiatrien  
                                                                                                                        Åbent 
Sagsnr.: 326-2014-3573        J.nr.: 82.00.00           Gitte Lauritsen.: 326-2014-55030 
  
SAGSFREMSTILLING 
Socialpsykiatrien har fremsat ønske om frigivelse af ejendommen beliggende [adresse], Høng, til brug for 
oprettelse af fælleslokaler i forbindelse med oprettelsen af netværksbofællesskaber under Socialpsykiatrien i Høng, 
jf. særskilt sag på dette møde.  
  
Kommunalbestyrelsen besluttede på møde den 26. marts 2014, at SFO tilbuddet fra [adresse] ikke skulle 
placeres på [adresse], men i stedet i Ladens lokaler på [adresse] i Høng. Ejendommen Odinsvej 16 er herved 
blevet ledig med mulighed for frigivelse til Socialpsykiatrien i Høng.  
  
Odinsvej 16 er omfattet af lokalplan nr. 67 for et område til offentlige formål i [adresse]. Det fremgår af lokalplanens 
formål, at området kan anvendes til offentlige formål - skole, daginstitutioner såvel offentlige som private, 
fællesantenneanlæg samt liberale servicefunktioner. Det fremgår af afsnit om områdets anvendelse (§ 3.1), at: 
"Området må anvendes til offentlige formål og lignende borgerrettede aktiviteter med dertil knyttede 
facilitetsbygninger, have- og parkanlæg, stier, veje og fællesantenneanlæg, som Kommunalbestyrelsen finder 
kan indpasses naturligt og godt på arealet. Der kan f.eks. være skoler, institutioner, klinikker o. lign. 
Kommunalbestyrelsen kan også tillade liberale servicefunktioner. Administrationen vurderer på denne baggrund, 
at den påtænkte anvendelse til mødested/fælleslokale er i overensstemmelse med planforholdene for området. 
  
Administrationen har udarbejdet overslag på anslået samlet kr. 353.480 ved de forventede ombygningsarbejder i 
forbindelse med frigivelse af ejendommen til Socialpsykiatrien, herunder indfrielse af myndighedskrav ved den 
påtænkte ændrede anvendelse, jf. notat. 
  
Omkostningerne fordeles på henholdsvis udvendig vedligeholdelse med kr. 146.600, som vil skulle afholdes indenfor
Team Ejendoms ramme til udvendig vedligeholdelse. Øvrige ombygningsarbejder anslås herefter til at udgøre kr. 
206.886, som finansieres indenfor Voksenspecial- og psykiatrichefens egen ramme, jf. særskilt fremsat sag på 
dette møde. Finansieringen af den fremtidige drift er ligeledes opgjort på samme særskilte sag på dette møde. 
  
Administrationen oplyser, at der foreligger byggetilladelse af den 20. februar 2014 til den påtænkte anvendelse, jf. 
bilag. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller, at ejendommen beliggende [adresse], Høng frigives til Socialpsykiatrien. 
  
ØKONOMISKE KONSEKVENSER 
Udgift på kr. 146.600, som afholdes indenfor Team Ejendom ramme til udvendig vedligeholdelse. Øvrig finansiering 
fremgår af særskilt fremsat sag på dette møde. 
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
Socialudvalgets møde den 3. april 2014: 
Udvalget vedtog at anbefale Direktionens indstilling. 
Økonomiudvalgets møde den 23. april 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Byggetilladelse - Odinsvej 16 
326-2014-54676 
Notat til [adresse], Høng 
326-2014-89773 
